钦定古今图书集成/历象汇编/岁功典/第035卷 > 摸鱼儿 前人
## 钦定古今图书集成/历象汇编/岁功典/第035卷 > 摸鱼儿 前人

“洗芳林、夜来风雨。匆匆还送春去。方才送得春归了，
那又送君南浦。君听取。怕此际、春归也过吴中路。君
行到处。便快折河边，千条翠柳，为我系春住。　春还
住。休索吟春伴侣。残花今已尘土。姑苏台下烟波远，
西子近来何许。能唤否。又只恐、残春到了无凭据。”烦
君妙语。更为我将春，连花带柳，写入翠笺句。